b'\n_START_ARTICLE_\nZoran Planini\xc4\x87\n_START_SECTION_\nUra\n_START_PARAGRAPH_\nPlanini\xc4\x87 pelasi KK Cibonan juniorijoukkueissa, joista h\xc3\xa4n siirtyi lainalle kaudeksi 1999\xe2\x80\x932000 Benston Zagrebiin. Vain yhden kauden j\xc3\xa4lkeen h\xc3\xa4n palasi kasvattajaseuraansa ja jatkoi pelaamista Cibonassa. Planini\xc4\x87 vietti seuraavat kolme kautta Kroatiassa, mutta siirtyi NBA-seura New Jersey Netsiin vuonna 2003. Seurassa pelasi samalla pelipaikalla muun muassa Jason Kidd, jolta Planini\xc4\x87 sai paljon oppia. Pisteiden valossa h\xc3\xa4n pelasi parhaan kautensa kaudella 2004\xe2\x80\x932005, jolloin h\xc3\xa4n teki 5,0 pistett\xc3\xa4 ottelua kohden._NEWLINE_Kolmen NBA-kauden j\xc3\xa4lkeen Planini\xc4\x87 palasi Eurooppaan, jossa h\xc3\xa4n siirtyi TAU Cer\xc3\xa1micaan. Kahden hyvin sujuneen kauden j\xc3\xa4lkeen h\xc3\xa4n jatkoi pelaamista TsSKA Moskovassa. Planini\xc4\x87 voitti Ven\xc3\xa4j\xc3\xa4n mestaruuden kahdesti ja siirtyi vuonna 2010 Himkiin. Seuran paidassa h\xc3\xa4n voitti Eurocup-mestaruuden kaudella 2011\xe2\x80\x932012. Vuonna 2013 h\xc3\xa4n siirtyi turkkilaiseen Anadolu Efesiin.'